તેમણે આગળ જણાવ્યું હતું કે, અમે જે પણ ડેટ નક્કી કરીએ તે જ ડેટ એ લોકો કોપી કરી રહ્યાં છે. જો હું એમની જગ્યાએ હોત તો મેં આવુ ક્યારેય ના કર્યું હોત. હું ફિલ્મમેકિંગના જૂના કલ્ચરનો માણસ છું, મેં આ ઇન્ડસ્ટ્રીને 50 વર્ષ આપ્યાં છે. જો કોઇ ફિલ્મે પોતાની રિલિઝ ડેટ એનાઉન્સ કરી દીધી હોય તો હું ક્યારેય પણ મારી ફિલ્મ માટે એ ડેટ પસંદ ન કરું. મેં ક્રિશ 4 પણ ક્રિસમસ 2018માં રિલિઝ કરવાનો પ્લાન કેન્સલ કર્યો છે, કારણ કે મને ખબર પડી કે એ જ દિવસે શાહરૂખ ખાનની અન્ય ફિલ્મ રિલિઝ થવા જઇ રહી છે. જો મને ફિલ્મો ક્લેશ જ કરવી હોત તો હું 'દંગલ' કે 'બેફિકરે' સાથે મારી ફિલ્મ રિલિઝ કરી શક્યો હોત. જ્યારે ફેબ્રૂઆરીમાં મેં ફિલ્મ 'કાબિલ' એનાઉન્સ કરી ત્યારે આ ડેટ ખાલી હોવાથી મેં 26 જાન્યુઆરી પર પસંદગી ઉતારી હતી.